ראוטלג'

רַאוּטְלֶג (Routledge) הוא תאגיד מו"לות בריטי רב-לאומי. ראשיתו בחברה שייסד ג'ורג' ראוטלג' בשנת 1836. החברה מתמחה בספרים ובכתבי עת אקדמיים, וכן במשאבים מקוונים, בתחומי מדעי הרוח, מדעי ההתנהגות, החינוך, המשפטים ומדעי החברה. החברה מוציאה לאור מדי שנה כ־1,800 כתבי עת וכ־5,000 ספרים חדשים; קטלוג החברה כולל למעלה מ־70,000 כותרים.<ref name="aboutus"></ref> לדברי החברה, היא המו"ל האקדמי הגדול בעולם בתחומי מדעי הרוח והחברה.<ref></ref> <ref></ref>

בשנת 1998 הפכה ראוטלג' לחטיבה וסדרה של יריבתה לשעבר, טיילור ופרנסיס (T&F), כתוצאה מעסקת רכישה בשווי 90 מיליון ליש"ט מצד חברת Cinven, קבוצת הון סיכון שרכשה את טיילור ופרנסיס שנתיים קודם לכן תמורת 25 מיליון ליש"ט.<ref name="independent"></ref> בעקבות המיזוג של אינפורמה וטיילור ופרנסיס ב־2004, הפכה ראוטלג' ליחידת הוצאה לאור וסדרה מרכזית בחטיבת ההוצאה האקדמית של אינפורמה.<ref name="Informa"></ref> מטה ראוטלג' נמצא במשרד הראשי של טיילור ופרנסיס במילטון פארק, אבינגדון, אוקספורדשייר, והחברה פועלת גם ממשרדי טיילור ופרנסיס ברחבי העולם, כולל בפילדלפיה, במלבורן, בניו דלהי, בסינגפור ובבייג'ינג.<ref></ref>

== תולדות החברה ==
בשנת 1836 הוציא לאור מוכר הספרים הלונדוני ג'ורג' ראוטלג' מדריך טיולים בשם The Beauties of Gilsland, עם גיסו ויליאם הנרי ווֹרְן. הספר לא נחל הצלחה. בשנת 1848, נכנסו השניים לשוק המשגשג של מהדורות זולות של יצירות סיפורת לנוסעי רכבת, בסגנון שפיתח המו"ל הגרמני טאוכניץ, שזכה לכינוי "ספריית הרכבת".<ref name="railwaylibrary"></ref><ref name="Railway Library history"></ref>

המיזם זכה להצלחה, עם הגידול בשימוש ברכבת, והוביל בסופו של דבר לייסוד החברה "ג'ורג' ראוטלג' ושות'", יחד עם אחיו של ו"ה וורן, פרדריק וורן, בשנת 1851.<ref name="UCL"></ref>

ב־1852, צברה החברה רווחים ממכירת מהדורות של אוהל הדוד תום. בעזרת הרווחים שילמה ראוטלג' לסופר אדוארד בולוור־ליטון 20,000 ליש"ט עבור חוזה בלעדיות להדפסת כל 35 יצירותיו במשך 10 שנים,<ref name="railwaylibrary" /> <ref>Sutherland (2009:527,553).</ref> כולל 19 מהרומנים שלו שנמכרו בזול כחלק מסדרת "ספריית הרכבת" שלה.

בשנת 1858 שינתה החברה את שמה ל"ראוטלג', וורן, וראוטלג'", כאשר בנו של ג'ורג', רוברט, נכנס לשותפות. ב־1859, לאחר מותו של אחיו ו"ה וורן, עזב פרדריק וורן את החברה.<ref name="censusrecord"></ref> הוא לקח איתו את הזכויות על כמה כותרים, ובשנת 1865 הקים הוצאה בשם "פרדריק וורן ושות'", שנודעה לימים בזכות ספריה של ביאטריקס פוטר.<ref name="ketupa"></ref> ביולי 1865, הצטרף לחברה אדמונד ראוטלג', בן נוסף של ג'ורג' ראוטלג', והחברה שינתה את שמה ל"ג'ורג' ראוטלג' ובניו".<ref name="DNB"></ref>

בשנת 1899, הגיעה החברה עד סף פשיטת רגל. אך לאחר ארגון מחדש מוצלח בשנת 1902 על ידי המדען סר ויליאם קרוקס, הבנקאי ארתור אליס פרנקלין, המנכ"ל ויליאם סוואן זוננשיין, ואחרים, הצליחה החברה להתאושש והחלה לרכוש ולהתמזג עם חברות הוצאה לאור אחרות, ובהן J. C. Nimmo Ltd בשנת 1903. בשנת 1912, קיבלה החברה לידיה את ניהול חברת Kegan Paul, Trench, Trübner & Co.<ref></ref>

רכישות אלה הביאו איתן קטלוגים של כותרים אקדמיים בולטים, ומשנת 1912 ואילך, התרכזה החברה יותר ויותר בהוצאה לאור אקדמית, אך המשיכה לפרסם גם סיפורת, עיון, ומיסטיקה. בשנת 1947 מוזגה החברה רשמית עם קיגן פול, טרנץ', וטראבנר, תחת השם "ראוטלג' וקיגן פול".<ref>Franklin (1987),</ref> צ'ארלס קי אוגדן, ומאוחר יותר קארל מנהיים, שימשו יועצים אקדמיים, ועד מהרה נודעה החברה במיוחד בזכות כותריה בפילוסופיה, פסיכולוגיה ומדעי החברה.

ב־1985, התמזגה "ראוטלג' וקיגן פול" עם Associated Book Publishers (ABP),<ref>Whipp (1992:47)</ref> שנרכשה ב־1987 על ידי International Thomson. תחת בעלות תומסון, נשמרו שמה ופעילותה של ראוטלג', וב־1996, חברת ההשקעות האירופאית Cinven רכשה את ראוטלג' מתומסון והחזירה אותה לעצמאות עסקית. שנתיים לאחר מכן, אישרו הדירקטורים של Cinven ושל ראוטלג' עסקה למכירת ראוטלג' לטיילור ופרנסיס, תוך שמירה על השם ראוטלג' כחטיבה בחברה וכמותג.<ref>Clark & Phillips (2008:xvi); Cope (1998)</ref>

בשנת 2004, הפכה טיילור ופרנסיס לחטיבה בתוך Informa plc לאחר מיזוג. ראוטלג' ממשיכה כיחידת הוצאה לאור עיקרית וכמותג בחטיבה האקדמית של אינפורמה, ומפרסמת ספרים אקדמיים במדעי הרוח והחברה, כתבי עת, חיבורים עיוניים, ומוצרים דיגיטליים. ראוטלג' גדלה במידה ניכרת בצמיחה אורגנית וכתוצאה מרכישות של חברות הוצאה לאור אחרות וכותרים של מפרסמים אחרים על ידי חברת האם שלה.<ref></ref><ref name="Taylor & Francis">Taylor & Francis</ref><ref name="informa2015"></ref> כותרים במדעי הרוח והחברה שנרכשו על ידי טיילור ופרנסיס מבעלי אתרים אחרים מותגו מחדש תחת המותג ראוטלג'.<ref name="Taylor & Francis" />

== עורכים בולטים ==
בראשית המאה ה־20 שימש פרדריק ורבורג, מו"ל אנגלי מפורסם, עורך ויזם בראוטלג'. הסופרת נינה סטיבֶּה, מחברת הספר "באהבה, נינה", עבדה בחברה כעורכת ויזמית בשנות ה־90.<ref></ref> עורך לימודי התרבות המשפיע, ויליאם ג'רמנו, שימש סגן נשיא ומנהל ההוצאה לאור במשך יותר משני עשורים, ואז הפך לדיקן מדעי הרוח בקופר יוניון.<ref name=":0"></ref>

== מחברים ויוצרים ידועים ==
ראוטלג' פרסמה הוגים וחוקרים בולטים במאה העשרים, כולל תאודור אדורנו, דייוויד בוהם, ג'ודית באטלר, ז'אק דרידה, אלברט איינשטיין, מישל פוקו, זיגמונד פרויד, אל גור, פרידריך האייק, קרל גוסטב יונג, קלוד לוי־שטראוס, מרשל מקלוהן, הרברט מרקוזה, קרל פופר, יוהאן רוקסטרום, ברטראנד ראסל, ז'אן־פול סארטר, ולודוויג ויטגנשטיין. לימים פורסמו מחדש יצירות של חלק מהמחברים הללו בסדרות Routledge Classics<ref></ref> ו־Routledge Great Minds. סדרות מתחרות בסדרות הללו הן סדרת ' Radical Thinkers של Verso Books, סדרת Penguin Classics של הוצאת פינגווין, וסדרת Oxford World's Classics של הוצאת אוניברסיטת אוקספורד.

== פרסומים ==
=== חיבורים עיוניים ===
טיילור ופרנסיס סגרה את חטיבת האנציקלופדיות המודפסות של ראוטלג' בשנת 2006. כמה מפרסומיה היו:
* האנציקלופדיה לפילוסופיה של ראוטלג', בעריכת אדוארד קרייג (1998), ב־10 כרכים, אך כעת באינטרנט.<ref name="rep.routledge.com"></ref>
* האנציקלופדיה של תורת המידות, בעריכת לורנס סי בקר ושרלוט ב' בקר (2002), בשלושה כרכים.
* האלמנך העולמי של אירופה<ref></ref>
* מילון ביוגרפי בינלאומי (International Who's Who)<ref></ref>
* עולם המלומדים באירופה<ref></ref>

רבים מהפרסומים העיוניים של ראוטלג' זמינים בדפוס ובאופן מקוון, בסדרה בשם Routledge Handbooks, ולהם אתר אינטרנט ייעודי משלהם: Routledge Handbooks Online.<ref></ref> החברה גם מפרסמת כמה אנציקלופדיות מקוונות, ואוספים של תוכן דיגיטלי, ובהם Routledge Encyclopedia of Philosophy,<ref name="rep.routledge.com" /> ו־South Asia Archive.<ref></ref>

=== סדרות ספרים ===
* "הנוסעים בברודוויי" (1926–1937)<ref></ref>
* סדרת קורסי שפות מדוברות במולטימדיה<ref>[https://www.routledge.com/Colloquial-Series/book-series/SE0069 Colloquial Series], routledge.com. </ref>
* ספרי דקדוק בסדרת Essential Grammars (מאז 1999) <ref></ref>
* "הספרייה האוניברסלית של מורלי" (ידועה גם בשם: הספרייה האוניברסלית של ראוטלג') (1883–1888) <ref>[http://www.publishinghistory.com/morleys-universal-library-routledge.html Morley's Universal Library (George Routledge) - Book Series List], publishinghistory.com. </ref>
* "ספריית המוזות" לספרי שירה (1904–1940; 1950–1980)<ref></ref>
* "רפובליקת הספרות"<ref></ref>
* "ספריית הרכבת של ראוטלג' (1848–1899)
*: נמכרו דרך דוכני הספרים של WH Smith על רציפי רכבת; ב־50 שנה פורסמו 1,277 ספרים, רובם בכריכה קשה מאויירת, ומיעוטם גם במהדורות זולות יותר בכריכה רכה. בין המחברים נכללו אדוארד בולוור־ליטון, ג'יימס פנימור קופר, ג'יין אוסטן, בנג'מין דיזראלי, הנרי פילדינג, פרנסס טרולופ, ויליאם הריסון איינסוורת', אלכסנדר דיומא האב, וויקטור הוגו.<ref name="Railway Library history" />

=== גישה פתוחה ===
ראוטלג' ספגה ביקורת על מדיניות תמחור ש"מגבילה את קהל הקוראים למיעוט פריווילגי", בניגוד לאפשרויות של "גישה פתוחה ללא דמעות" המוצעות על ידי DOAJ, Unpaywall, ו־DOAB.<ref></ref>

== מקורות ==
<div dir="ltr" align="left">
* 
* 
* 
* 
* 
* 
* 
</div>

== קישורים חיצוניים ==

* 

* [http://www.routledge.com/books/series/REVIVALS/ Routledge Revivals] – הדפסות חוזרות של פרסומים במדעי הרוח והחברה, מתוך קטלוג העבר של Routledge imprints
* [https://www.ucl.ac.uk/library/special-collections/a-z/routledge ארכיון Routledge & Kegan Paul] – ספרי חשבונות, הסכמי מחברים, קטלוגים מודפסים ומאמרים אחרים 1853–1973, ספריית יוניברסיטי קולג' לונדון.
* [https://www.reading.ac.uk/special-collections/collections/sc-routledge.aspx רשומות של Routledge & Kegan Paul] – קובצי מכתבים המכסים את התקופה 1935 עד 1990, כמו גם קובצי ביקורות מהשנים 1950–1990, אוספים מיוחדים, ספריית אוניברסיטת רדינג.

== הערות שוליים ==

קטגוריה:הוצאות ספרים בממלכה המאוחדת